La primera estructura organitzativa de la Intervenció General de l'Administració de la Generalitat va realitzar-se mitjançant el Decret de 4 de desembre de 1978, en una situació en què l'Administració de la Generalitat restava en fase embrionària i era necessària una mínima assignació competencial i organitzativa de la unitat que realitzava les funcions de control intern i de la comptabilitat pública en aquesta administració.
Des d'aleshores l'Administració de la Generalitat va evolucionar de manera notable assumint moltes competències de l'Administració de l'Estat i creant la necessitat d'una reforma de la Intervenció General per adaptar-la a una nova estructura.
Aquesta necessitat va materialitzar-se en el Decret 271/1985, de 19 de setembre, que va reestructurar aquest òrgan de control.
Els motius que inspiraven i justificaven la reestructuració esmentada tornen a presentar-se, juntament amb nous arguments com la modernització dels procediments de gestió, les exigències d'una administració creixent, l'adaptació a les directrius europees en matèria de control i les noves formes organitzatives de l'administració catalana.
Tot això fa necessari que es fixi una nova estructura organitzativa que satisfaci les finalitats encomanades, que optimitzi els recursos disponibles i distribueixi de manera eficient les diverses unitats administratives que conformen la Intervenció General.
Tots aquests aspectes fan necessari tenir una gran flexibilitat en l'organització i distribució en les diferents unitats i el personal d'aquesta Intervenció General, per tal de poder-se adaptar a les diferents estructures i organització de les diferents unitats i òrgans de la Generalitat.
Així mateix l'important increment de membres del cos d'interventors/es de la Generalitat i la resta de personal de la Intervenció General, així com l'augment de les funcions i objectius a realitzar justifiquen encara més una nova organització que la faci més efectiva.
En virtut d'això, de conformitat amb el que preveu l'article 62.1 i 62.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del/de la conseller/a d'Economia i Finances, i d'acord amb el Govern,
Caràcter orgànic de la Intervenció General
La Intervenció General de l'Administració de la Generalitat, adscrita al Departament d'Economia i Finances, exerceix les seves funcions sota la dependència directa del conseller titular del Departament esmentat.
2.1 L'/la interventor/a general és nomenat/ada d'acord amb el que estableix l'article 7 de la Llei 16/1984, de 20 de març, de l'estatut de la funció interventora entre membres del cos d'intervenció de la Generalitat o entre persones que puguin concórrer al concurs previst en l'article 9 de la Llei esmentada.
2.2 L'/la interventor/a general exerceix les funcions de direcció, impuls, coordinació i vigilància de les unitats i òrgans que depenen d'ell/ella.
2.3 L'/la interventor/a general pot reclamar per a ell/a mateix/a el coneixement i la resolució de qualsevol assumpte que competi als òrgans i a les unitats administratives que depenen d'ell/a, fet que pot succeir per pròpia iniciativa o a petició de qui tingui atribuïda la competència.
Funcions i competències de la Intervenció General
3.1 La Intervenció General exerceix les atribuïdes per la normativa vigent relatives a:
a) El control econòmic i financer intern, mitjançant l'exercici de la funció interventora, el control financer i altres actuacions de control.
b) La direcció i la gestió de la comptabilitat pública.
c) La formació dels comptes econòmics del sector públic.
d) L'assessorament als òrgans de gestió derivat de les seves funcions de control.
e) La gestió de la informació econòmica i financera derivada de l'exercici de les seves funcions comptables i de control.
f) El control, seguiment i avaluació de gestió en l'àmbit econòmic i financer mitjançant auditories de gestió i informes, la realització d'anàlisis, globals o específiques sobre resultats, riscos, organització, procediments, sistemes i programes.
3.2 A més ha d'exercir les funcions següents:
a) Assistència als òrgans col·legiats en què per raó del seu rang, càrrec o àmbit competencial hagi de participar, calgui informar o assistir.
b) La promoció i el manteniment, d'acord amb les previsions legals, de relacions amb òrgans d'altres administracions que desenvolupin funcions similars de control, així com entitats d'àmbit privat amb finalitats en aquestes matèries.
c) Planificar i dissenyar els projectes relatius a les seves funcions, així com gestionar, mantenir i explotar les bases de dades desenvolupades dels mateixos.
d) Totes aquelles altres que li reconegui la normativa vigent.
Estructura de la Intervenció General
4.1 L'/la interventor/a general de l'Administració de la Generalitat ha de desenvolupar les funcions de la seva especial competència, per si mateix/a i mitjançant les següents unitats, amb rang de subdirecció general, de l'estructura de la Intervenció General, de la qual en depenen funcionalment i orgànicament:
a) La Intervenció Adjunta a la Intervenció General.
b) La Intervenció Adjunta per a la Seguretat Social.
c) La Subdirecció General de Fiscalització.
d) La Subdirecció General de Control d'Empreses i Entitats Públiques.
e) La Subdirecció General de Comptabilitat.
f) La Subdirecció General de Control de Subvencions i Fons Comunitaris.
g) La Subdirecció General de Control de la Gestió Econòmica i Financera.
4.2 Els/les titulars de les unitats anteriors poden avocar qualsevol acte o expedient relacionat amb les seves funcions, i ho poden fer per iniciativa pròpia o a petició de qui estigui realitzant la funció.
4.3 Els/les titulars de les subdireccions de la Intervenció General han de pertànyer al cos d'intervenció de la Generalitat.
Substitució de l'/la interventor/a general
L'/la interventor/a general de la Generalitat de Catalunya és substituït/da en cas de vacant, absència o malaltia, per qui designi expressament el/la conseller/a del Departament d'Economia i Finances.
De les funcions de les subdireccions generals de la Intervenció General
Funcions de la Intervenció Adjunta a la Intervenció General
A la Intervenció Adjunta a la Intervenció General li correspon:
a) Planificar, coordinar i verificar l'organització i els procediments de les diferents unitats de l'organització de la Intervenció General, i proposar a l'/la interventor/a general les modificacions i millores que corresponguin.
b) Planificar, coordinar, dirigir i controlar la política de personal de totes les unitats de la Intervenció General, així com dur a terme la planificació i gestió dels recursos materials de les mateixes.
c) Impulsar, coordinar i verificar el Pla de control financer de la Intervenció General d'acord amb les normes d'aplicació, així com la realització del projecte del Pla esmentat i el del Pla de control de la gestió econòmica i financera.
d) Planificar, coordinar i verificar les actuacions de control financer, de control de la gestió econòmica i financera, de funció interventora i de comptabilitat, en l'àmbit dels departaments i entitats autònomes administratives que, en coordinació amb les altres subdireccions, així es determini.
e) Elaborar els projectes de disposicions que afecten a matèries de la competència de la Intervenció General i aquelles altres que l'/la interventor/a general li encomani.
f) Coordinar i verificar l'activitat de les diferents unitats en l'àmbit de departaments i entitats autònomes administratives relativa a la gestió comptable descentralitzada i territorial, amb coordinació amb la Subdirecció General de Comptabilitat.
Funcions de la Intervenció Adjunta per a la Seguretat Social
A la Intervenció Adjunta per a la Seguretat Social li correspon en l'àmbit de les intervencions delegades i territorials de la Seguretat Social:
a) Planificar, dirigir, coordinar i verificar l'organització, els procediments i les seves actuacions, en coordinació amb la Intervenció Adjunta a la Intervenció General.
b) Planificar, coordinar i verificar les actuacions relatives a l'exercici de la funció interventora i en el seu cas, control posterior, en coordinació amb la Subdirecció General de Fiscalització.
c) Impulsar, dirigir i verificar el control sobre les subvencions i d'ajuts públics, en coordinació amb la Subdirecció General de Control de Subvencions i Fons Comunitaris.
d) Impulsar, dirigir i verificar el control sobre empreses i entitats públiques, en coordinació amb la Subdirecció General de Control d'Empreses i Entitats Públiques.
e) Elaborar els projectes de disposicions que afecten a matèries de la seva competència i aquelles altres que l'/la interventor/a general li encomani.
f) Coordinar, dirigir, verificar i controlar l'activitat relativa a la gestió comptable, en coordinació amb la Subdirecció General de Comptabilitat.
g) Exercir el control, la coordinació i l'assistència en aquelles tasques, funcions i competències específiques que necessitin un exercici centralitzat d'acord amb els criteris i instruccions que la Intervenció General determini.
h) Efectuar, en el seu àmbit competencial, les designacions que escaiguin, relatives a la comprovació material d'inversions.
i) Totes aquelles altres funcions que li encarregui l'/la interventor/a general o li reconegui la normativa vigent.
Funcions de la Subdirecció General de Fiscalització
A la Subdirecció General de Fiscalització li correspon, en l'àmbit de les intervencions delegades i territorials dels departaments i de les entitats autònomes de naturalesa administrativa:
a) Planificar, coordinar i verificar l'organització, els procediments, les actuacions en l'exercici de la funció interventora i, en el seu cas, control posterior.
b) Estudiar i proposar la resolució de les discrepàncies que es donin com a conseqüència de la funció fiscalitzadora derivats de reparaments efectuats pels/per les interventors/es.
c) Elaborar els projectes de disposicions que afecten a matèries de la seva competència i a les diferents unitats que coordina i aquelles altres que l'/la interventor/a general li encomani.
d) Promoure la resolució de les consultes i els informes en matèries de la seva competència.
e) Exercir el control, la coordinació i l'assistència en aquelles tasques, funcions i competències específiques que necessiten un exercici centralitzat, quan així ho determini l'/la interventor/a general.
f) Efectuar, en el seu àmbit competencial, les designacions que escaiguin, relatives a la comprovació material d'inversions.
Funcions de la Subdirecció General de Control d'Empreses i Entitats Públiques
A la Subdirecció General de Control d'Empreses i Entitats Públiques li correspon:
a) Planificar, dirigir, coordinar, verificar, controlar i executar, en l'àmbit del sector públic de la Generalitat de Catalunya i en el marc del pla de control financer, les funcions de control sobre les entitats integrants del sector públic de la Generalitat de Catalunya i de les seves entitats participades, excepte les entitats autònomes de naturalesa administrativa.
b) Elaborar els projectes de disposicions que afecten matèries de la nova competència i aquelles altres que l'/la interventor/a general li encomani.
c) Assessorar els òrgans responsables de la gestió de recursos públics en l'àmbit empresarial amb relació a matèries relacionades amb les seves competències i als departaments, a les entitats autònomes i a les empreses de la Generalitat en matèries relacionades amb l'empresa pública.
Funcions de la Subdirecció General de Comptabilitat
A la Subdirecció General de Comptabilitat li correspon:
a) Dirigir, coordinar, verificar i executar la comptabilitat centralitzada i els serveis que la realitzen, així com la coordinació de l'activitat dels òrgans que tinguin funcions relatives a la comptabilitat descentralitzada, territorial i institucional.
b) Proposar l'estructura, la justificació, la tramitació i el retiment de comptes i altres documents derivats i relatius a la comptabilitat pública de la Generalitat, així com el projecte de Pla general de comptabilitat i plans parcials o especials de comptabilitat pública.
c) Examinar, preparar i conformar el compte general de la Generalitat i els seus documents complementaris, així com els comptes que els òrgans de l'Administració de la Generalitat hagin de retre a la Sindicatura de Comptes i al Tribunal de Comptes, així com la resta de documentació que sol·licitin aquestes institucions.
d) Centralitzar la elaboració i la presentació dels comptes, estats i altres documents comptables.
e) Assessorar i emetre dictàmens en matèria de comptabilitat pública.
f) Elaborar els projectes de disposicions que afecten matèries relacionades amb la comptabilitat pública, i aquelles altres que l'/la interventor/a general li encomani.
Funcions de la Subdirecció General de Control de Subvencions i Fons Comunitaris
A la Subdirecció General de Control de Subvencions i Fons Comunitaris li correspon:
a) Planificar, dirigir, coordinar, verificar, controlar i executar, en l'àmbit de l'Administració de la Generalitat i en el marc del Pla de control financer, les funcions de control i seguiment de subvencions i d'altres ajuts finançades mitjançant fons comunitaris i fons propis, les diferents actuacions finançades amb fons comunitaris, així com el control de qualitat en l'exercici d'aquestes.
b) Elaborar els projectes de disposicions que afecten a matèries de la seva competència i aquelles altres que l'/la interventor/a general li encomani.
c) Actuar com a enllaç amb els òrgans corresponents d'altres administracions amb les mateixes funcions, de les entitats de dret públic que hi estan vinculades o que en depenen, així com els de la Unió Europea, en el seu cas, en el marc de la normativa vigent.
Funcions de la Subdirecció General de Control de la Gestió Econòmica i Financera
A la Subdirecció General de Control de la Gestió Econòmica i Financera li correspon:
a) Dirigir, planificar, coordinar i verificar les actuacions de control, seguiment i avaluació de la gestió en l'àmbit econòmic i financer, que es realitza mitjançant les auditories de gestió i els informes i anàlisis globals o específics sobre procediments, riscos, sistemes, resultats, organització i programes en les diferents unitats i entitats de la Generalitat, incloses les de l'àmbit de la Seguretat Social.
b) Realitzar el seguiment de la realització de les propostes efectuades i l'expedició d'informes d'actuació.
c) Impulsar, coordinar i verificar el Pla de control de la gestió econòmica i financera de la Intervenció General d'acord amb les normes d'aplicació.
d) Elaborar els projectes de disposicions que afecten matèries de la seva competència i aquelles altres que l'/la interventor/a general li encomani.
e) Assessorar els òrgans responsables de la gestió de recursos públics en relació amb matèries relacionades amb les seves competències.
f) Totes aquelles altres funcions que li encarregui l'/la interventor/a general o li reconegui la normativa vigent.
De les intervencions: delegades i territorials
Organització de les subdireccions generals de la Intervenció General
13.1 Sota la dependència orgànica i funcional de la subdirecció general respectiva, les funcions assignades a la Intervenció General són exercides per intervencions delegades en les diferents dependències i entitats de l'Administració de la Generalitat, inclosa la Seguretat Social, en què s'organitzi aquesta, d'acord amb l'establert en aquest Decret.
Quan l'àmbit d'actuació d'aquestes intervencions sigui el territorial són exercides per intervencions territorials.
13.2 La coordinació de cada intervenció delegada o territorial l'ha de realitzar un/a interventor/a, que ha de ser membre del cos d'intervenció de la Generalitat.
Un/a mateix/a interventor/a pot coordinar diverses intervencions i tenir diverses funcions diferents.
13.3 Les intervencions les configura l'/la interventor/a general per centres i/o per funcions determinades en un àmbit superior o inferior al que s'estructuri l'Administració de la Generalitat amb la finalitat d'obtenir, amb criteris d'eficàcia i d'eficiència, els objectius assignats i establerts.
L'/la interventor/a general estableix per resolució, les intervencions i el personal que les composen, així com les funcions que han de realitzar.
13.4 L'/la interventor/a general pot establir intervencions amb competències i funcions d'àmbit territorial i no territorial.
13.5 Les tasques a realitzar pels components de les intervencions els ha de determinar el/la interventor/a, dintre de les establertes pels seus llocs de treball.
El personal de les intervencions poden exercir les seves tasques en diverses destinacions, d'acord amb les resolucions de l'/la interventor/a general.
13.6 Excepcionalment, i si les necessitats del servei ho requereixen, la coordinació de les intervencions pot ser exercida, amb plenitud d'efectes jurídics, per membres d'altres cossos d'interventors/es o del cos superior de l'Administració de la Generalitat, diferents de l'establert en el punt 2 d'aquest article si així ho determina per resolució l'/la interventor/a general.
La resolució ha de determinar l'abast material i temporal de l'habilitació, que no pot superar el termini establert per la normativa vigent.
Funcions de les intervencions delegades i territorials
14.1 Correspon a les intervencions delegades i territorials, d'acord amb allò establert en l'article 13.3 d'aquest Decret, l'exercici de les funcions establertes en els articles 3 a 42 del Decret 133/1985, de 25 d'abril, de reglament de funció interventora i aquelles que la normativa vigent tingui encomanades a la Intervenció General.
14.2 Quan les intervencions s'estableixin amb funcions en un àmbit territorial, aquestes les han d'exercir en aquells centres o dependències que es determinin i/o pels serveis descentralitzats de l'Administració de la Generalitat, incloses les entitats de l'àmbit de la Seguretat Social i les diferents entitats que en depenen o que hi estan vinculades.
Es suprimeixen els següents òrgans:
Servei de Coordinació Interventora
Servei de Comptabilitat Pressupostària i Financera
Secció de Comptabilitat a l'Àrea de Gestió 10 de l'Institut Català de la Salut
Secció Fiscal a l'Àrea de Gestió 8 de l'Institut Català de la Salut
Secció de Comptabilitat de Tresoreria, Rendes i Patrimoni
Secció de Comptabilitat a l'Àrea de Gestió 9 de l'Institut Català de la Salut
Secció Fiscal a l'Àrea de Gestió 9 de l'Institut Català de la Salut
Secció de Comptabilitat a l'Àrea de Gestió 5 de l'Institut Català de la Salut
Secció Fiscal a l'Àrea de Gestió 5 de l'Institut Català de la Salut
Secció de Coordinació Interventora de l'Institut Català d'Assistència i Serveis Socials
Secció de Coordinació Interventora de l'Institut Català de la Salut
Secció de Comptabilitat a l'Àrea de Gestió 6 de l'Institut Català de la Salut
Secció Fiscal a l'Àrea de Gestió 7 de l'Institut Català de la Salut
Secció de Comptabilitat a l'Àrea de Gestió 8 de l'Institut Català de la Salut
Secció de Comptabilitat Pressupostària
Secció de Comptabilitat de l'Institut Català d'Assistència i Serveis Socials a Barcelona
Secció Fiscal de l'Institut Català d'Assistència i Serveis Socials a Barcelona
Secció Fiscal a l'Àrea de Gestió 6 de l'Institut Català de la Salut
Secció de Comptabilitat a l'Àrea de Gestió 7 de l'Institut Català de la Salut
Secció de Control i Consolidació de Comptes
Secció de Coordinació i Gestió d'Ingressos
Secció fiscal a l'Àrea de Gestió 10 de l'Institut Català de la Salut
Secció de Comptabilitat Financera
Secció de Comptabilitat de la Despesa
Negociat d'Elaboració d'Informacions Comptables i Estadístiques
Negociat de Preparacio Informàtica
Negociat de Formació i Manteniment del Fitxer de Creditors
Negociat de Comptes del Tresor, Rendes Públiques i Operacions de la Tresoreria
Negociat de Control de Gravació
Negociat Fiscal a l'Àrea de Gestió 7 de l'Institut Català de la Salut
Negociat Primer de Comptabilitat a l'Àrea de Gestió 10 de l'Institut Català de la Salut
Negociat Segon de Comptabilitat a l'Àrea de Gestió 9 de l'Institut Català de la Salut
Negociat Tercer de Fiscal a l'Àrea de Gestió 9 de l'Institut Català de la Salut
Negociat de Comptabilitat a l'Àrea de Gestió 6 de l'Institut Català de la Salut
Negociat Primer de Fiscal a l'Àrea de Gestió 5 de l'Institut Català de la Salut
Negociat de Comptabilitat a l'Àrea de Gestió 8 de l'institut català de la salut
Negociat Primer de Fiscal a l'Àrea de Gestió 9 de l'Institut Català de la Salut
Negociat Fiscal a l'Àrea de Gestió 6 de l'Institut Català de la Salut
Negociat del Compte de Despeses Públiques
Negociat d'Explotació Informàtica
Negociat de Fiscalització i Tramitació
Negociat Segon de Comptabilitat a l'Àrea de Gestió 10 de l'Institut Català de la Salut
Negociat Fiscal a l'Àrea de Gestió 8 de l'Institut Català de la Salut
Negociat d'Alteracions Pressupostàries
Negociat Segon de Fiscal a l'Àrea de Gestió 10 de l'Institut Català de la Salut
Negociat Primer de Fiscal a l'Àrea de Gestió 10 de l'Institut Català de la Salut
Negociat de Comptabilitat a l'Àrea de Gestió 7 de l'Institut Català de la Salut
Negociat Segon de Fiscal a l'Àrea de Gestió 9 de l'Institut Català de la Salut
Negociat de Preparació d'Informes Fiscals
Negociat Segon de Comptabilitat de l'Institut Català d'Assistència i Serveis Socials a Barcelona
Negociat Primer de Comptabilitat de l'Institut Català d'Assistència i Serveis Socials a Barcelona
Negociat Primer de Comptabilitat a l'Àrea de Gestió 9 de l'Institut Català de la Salut
Negociat d'Enllaç amb el Sistema de la Seguretat Social
Negociat Segon de Fiscal a l'Àrea de Gestió 5 de l'Institut Català de la Salut
Negociat Primer de Comptabilitat a l'Àrea de Gestió 5 de l'Institut Català de la Salut
Negociat Segon de Fiscal de l'Institut Català d'Assistència i Serveis Socials a Barcelona
Negociat Primer de Fiscal de l'Institut Català d'Assistència i Serveis Socials a Barcelona
Els/les funcionaris/àries i el personal que resulti afectat per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'estaven imputant fins que s'adoptin les disposicions de desenvolupament, es facin les adaptacions pressupostàries corresponents i es proveeixin reglamentàriament els llocs de treball.
Així mateix, als titulars d'òrgans actius existents en l'estructura vigent amb caràcter previ a l'aprovació d'aquest Decret, que els sigui d'aplicació la disposició addicional segona del Decret 123/1997, de 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya, no els serà exigit el requisit establert a l'article 4.3 d'aquest Decret, en la mesura que ocupin els llocs de treball esmentats.
L'estructura orgànica que preveu aquest Decret serà efectiva en la data d'aprovació de la modificació corresponent de la relació de llocs de treball.
Les persones titulars dels llocs dependents de les unitats afectades per l'estructura regulada en aquest Decret seguiran exercint les seves funcions respectives fins que no es proveeixin els nous llocs de treball.
Disposicions derogatòries.1 Es deroguen les disposicions següents:
Decret de 4 de desembre de 1978, pel qual s'organitza la Intervenció General de la Generalitat de Catalunya, les intervencions delegades i les intervencions territorials.
Decret 454/1983, de 27 d'octubre, d'estructuració de les intervencions delegades en els departaments i els organismes autònoms administratius.
Article 4.b) del Decret 22/1984, de 31 de gener, d'estructuració orgànica de l'Institut Català d'Assistència i Serveis Socials.
L'article 43 i els articles 45 a 53 del Decret 133/1985, de 25 d'abril, de reglament de la funció interventora.
Decret 271/1985, de 19 de setembre, de reestructuració de la Intervenció General de l'Administració de la Generalitat de Catalunya.
Ordre de 4 d'octubre de 1985, per la qual s'adapten els negociats de la Intervenció General a l'estructura aprovada pel Decret 271/1985, de 19 de setembre.
Decret 278/1990, de 12 de novembre, pel qual es modifiquen els decrets 18/1981, de 28 de gener; 454/1983, de 27 d'octubre, i 271/1985 de 19 de setembre.
Decret 136/1995, de 24 de març, de modificació parcial del Decret 271/1985, de 19 de setembre, de reestructuració de la Intervenció General de l'Administració de la Generalitat.
Ordre de 12 d'abril de 1995, per la qual s'adapten diversos negociats de la Intervenció General al Decret 136/1995, de 24 de març.
Articles 10 i 18 del Decret 8/2003, de 8 de gener, pel qual s'estableix l'estructura organitzativa de les direccions territorials del Departament d'Economia i Finances, i els articles 3, 13, 22 i 24 en tot allò que fa referència a la inclusió en l'estructura de les direccions territorials del Departament d'Economia i Finances de les intervencions territorials..2 Es deroguen totes aquelles normes de rang igual o inferior que incorrin en oposició, contradicció o incompatibilitat amb aquest Decret.
Barcelona, 13 de desembre de 2005